JU Bolnica Travnik dobila sanitetsko vozilo sa respiratorom

Javna ustanova bolnica Travnik danas je dobila vrijednu donaciju od kompanije Tamex doo iz Busovače i vlasnika Hamde Ibreljića. Riječ je o kompletno opremljenom saniteskom vozilu koje ima i respirator.

U vrijeme globalne pandemije koronavirusa i opće nestašice respiratora na tržištu koji su neophodni za liječenje najtežih slučajeva, porodica Ibreljić odlučila je donirati sanitetsko vozilo sa respiratorom. Riječ je o tzv. kardiomobilu koji namjenjen za transport najtežih pacijenata. Vlasnik Tamex-a , Hamdo Ibreljić ključeve vozila uručio je danas direktoru JU Bolnica Travnik, prim.dr. Mirsadu Granovu.